Diari Oficial de la Generalitat Valenciana


Sumari del DOGV 8080, del 10-07-2017 (2017/6181)

RESOLUCIÓ de 21 de juny de 2017, de la Secretaria Autonòmica d'Educació i Investigació, per la qual es nomenen els assessors i assessores de formació de centres de formació, innovació i recursos educatius (CEFIRE) de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8080

Data del DOGV
:   10-07-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/6181


Data del document
:   21-06-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * funcionari

RESOLUCIÓ de 21 de juny de 2017, de la Secretaria Autonòmica d'Educació i Investigació, per la qual es nomenen els assessors i assessores de formació de centres de formació, innovació i recursos educatius (CEFIRE) de la Comunitat Valenciana.  
 [2017/6181]  
Per la Resolució de 28 de febrer de 2017, de la Conselleria d'Educació, Investigació, Cultura i Esport (DOGV 7993, 06.03.2017), es va convocar un concurs de mèrits per a la selecció i nomenament d'assessors i d'assessores de formació de centres de formació, innovació i recursos educatius (CEFIRE) de la Comunitat Valenciana.  
Una vegada concloses les fases del procés de selecció i vista la proposta de nomenament que m'eleva la comissió tècnica de selecció, resolc:  
  
Primer  
1. Nomenar com a assessors i assessores de formació dels centres de formació, innovació i recursos educatius (CEFIRE) de la Comunitat Valenciana el personal docent que figura en l'annex I d'aquesta resolució.  
2. Adjudicar-los, en comissió de serveis, les places d'assessories detallades en aquest annex I.  
  
Segon  
Publicar el llistat d'aspirants que han superat la puntuació mínima exigida en la convocatòria, sense obtenció de plaça, que s'assenyalen en l'annex II d'aquesta resolució.  
  
Tercer  
Publicar el llistat de sol·licituds desestimades, que s'assenyalen en l'annex III; s'hi indicarà del motiu pel qual ho han sigut.  
  
Quart  
D'acord amb la base novena de l'esmentada Resolució de 28 de febrer de 2017, l'acceptació de la vacant adjudicada serà per un període mínim d'un curs acadèmic (curs 2017/2018), computat a partir de l'1 de setembre de 2017. Les vacants podran ser prorrogades durant un o tres cursos més, prèvia avaluació positiva de la funció assessora realitzada pel Servei de Formació del Professorat, sempre que no es modifiquen o suprimisquen. En la columna Duració (anys) de l'annex I d'aquesta resolució s'indica el període màxim de duració de cada una de les assessories adjudicades.  
  
Cinqué  
D'acord amb la base desena de la Resolució de 28 de febrer de 2017, una vegada formulada la proposta de nomenament no s'admetrà la renúncia a la plaça assignada. La valoració de les situacions excepcionals que puguen produir-se correspondrà a la Secretaria Autonòmica d'Educació i Investigació.  
  
Sisé  
Contra aquesta resolució, que posa fi a la via administrativa, es podrà interposar un recurs contenciós administratiu davant del jutjat contenciós administratiu que corresponga en el termini de dos mesos comptats a partir de l'endemà de la publicació i potestativament es podrà interposar un recurs de reposició en el termini d'un mes a partir de l'endemà de la publicació. Tot això de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa  
  
València, 21 de juny de 2017.- El secretari autonòmic d'Educació i Investigació: Miguel Soler Gracia.